I akademitiden modtog Olga Lau mange stipendier, der satte hende i stand til at rejse til udlandet og studere de gamle mestre inden for malerfaget. Hun rejste således til [[Dresden]], [[Holland]] og [[Paris]], og senere til [[Berlin]]. I Holland inspireredes hun ikke blot af malerne, men også af naturen og lysets skiften over landskaberne. [[Dragør]], hvor hun var bosat i årene 1907-1914, gav Olga Lau mulighed for at arbejde med de gamle særegne byrum i byen og med landskaberne på Amager. I 1912 lejede hun en bolig på Amager sammen med Viggo Johansens datter, billedhuggeren [[Nanna Ullman]].<ref name=Tiemroth/>
Personbillede_savnes Kunst Maleri